НАРОДНО ЧИТАЛИЩЕ „ПРОБУДА-1990” -ПАЗАРДЖИК

гр.Пазарджик, п.к. 4401, кв. „Изток”, ул.„Бузлуджа” № 23

**e-mail**: [**chitalishteprobudapz@abv.bg**](mailto:chitalishteprobudapz@abv.bg)

**ОТЧЕТ**

**ЗА ДЕЙНОСТТА НА НЧ „ПРОБУДА-1990” - ГР. ПАЗАРДЖИК - 2021 г.**

# **І.ХАРАКТЕРИСТИКА НА НЧ „ПРОБУДА – 1990 Г.“ КАТО ИНСТИТУЦИЯ:**

1. **ЗА ОРГАНИЗАЦИЯТА:**

Народно читалище „Пробуда - 1990 г.“ – кв. „Изток“, Пазарджик е **учредено на 06.02.1990 г.** с Учредителен протокол № 1 **с първи председател Димитрия Бойчева.**

С Решение № 2697/24.11. 1997 г. по ф. дело № 1449 по описа на 1997 г. е **вписано в специалния регистър на сдруженията с нестопанска цел при Пазарджишкия окръжен съд,** като придобива качество на юридическо лице.

**През 2001 г. е вписано в регистъра на народните читалища в Министерството на културата под №879/11.07.2001 г.**

С решение № 82/21.04.2010 г. на Пазарджишкия окръжен съд настъпва промяна на иметона **Народно читалище „пробуда – 1990 г.“.** Актуализираната вписана информация в публичния регистър е отразена в Удостоверение на МК от 09.06.2010 г.

С Удостоверение № 224/ 11.07.2016 г. **библиотеката при читалището се вписва в регистъра на обществените библиотеки на Министерството на културата.**

**От януари 2019 г. читалището е вписано в Търговския регистър и регистър ЮЛНЦ към Агенцията по вписванията.** **С Удостоверение № 20190226164446/26.02.2019 г. Агенцията по вписванията удостоверява измененията на обстоятелствата по вписване – нов мандат до 12.02.2022 г. на ръководните органи и Проверителната комисия.** Актуализираната вписана информация в публичния регистър е отразена в Удостоверение на МК от 14.03.2019 г.

Читалището в **квартал „Изток“ работи предимно с деца – етнически роми, и възрастно неграмотно ромско население, социално слаби или крайно нуждаещи се.**

През 2021 година читалището продължи да осъществява дейността си в съгласие със **своите програмни цели, заложени в Устава**: развитието и обогатяването на културния живот, задоволяването на потребностите на гражданите в този специфичен квартал на града ни, населен предимно с етнически роми, разширяване на знанията на гражданите и приобщаването им към ценностите и постиженията на науката, изкуството и културата; възпитаване и утвърждаване на национално самосъзнание; осигуряване достъп до информация чрез: образователна и социална дейност; съхраняване популяризиране на традиционната култура на ромите и запознаване и приобщаване към традициите на българския народ; развитие на любителското изкуство сред ромите като предпоставка за професионално развитие и реализация; стимулиране на ромската общност за активно участие в обществения културен живот; организиране на школи, курсове, празненства, концерти и чествания на бележити дати; развитие и подпомагане на художественото творчество;предоставяне на социално-административни услуги на неграмотното население от ромската общност, както и на компютърни и интернет услуги.

**Читалището, без официално да бъде включено в годишни общински планове за действие по приоритетите от Националната стратегия за интегриране на ромите в Република България (2012-2020), изпълнява тази роля и спомага за постигане на измерими резултати.**

**2. ПРОВЕДЕНИ СЪБРАНИЯ:**

На **редовно общо годишно отчетно събрание** на читалището, проведено на **17 май 2021 г.** се прие годишния отчет (доклад) за дейността за 2020 г., доклад на Проверителната комисия за 2020, годишният финансов отчет за 2020 г., утвърди годишната програма за 2021 г. и бюджета на читалището за 2021 г.

**3. ОРГАНИЗАЦИОННА СТРУКТУРА НА ЧИТАЛИЩЕТО ПРЕЗ 2021 Г.:**

* Върховен орган – **Общо събрание** от всички читалищни членове - 153 души.
* **Настоятелство** на читалището в състав: **Председател** – Цветанка Стефанова Иванова - Антонова, и **членове**: Димитрия Кръстева Бойчева и Спас Асенов Георгиев
* **Секретар** - Зорница Крумова Баракова.
* **Проверителна комисия:** **Председател -** Линка Димитрова Амдямова, и **членове**: Николина Петрова Йорданова и Наталия Николова Точева.

**4.ЧОВЕШКИ РЕСУРСИ:**

**Субсидираната численост на читалището е 3-ма души.** На трудов договор в читалището през 2021 г. са 2-ма души: **секретар – 1, библиотекар – Счетоводителят** е ***на граждански договор***. Специалисти с висше образование са трима – секретар, библиотекар и счетоводител.

**II. ОБЩА ХАРАКТЕРИСТИКА НА МАТЕРИАЛНАТА БАЗА НА ЧИТАЛИЩЕТО – задоволителна.**

НЧ ” Пробуда - 1990 г. ” - гр. Пазарджик разполага със сграда от 238 кв.м площ – **публична общинска собственост, находяща се в гр. Пазарджик, ул. Бузлуджа“** **№ 23**, ***дадена за безвъзмездно стопанисване***, управление и развиване на стопанска дейност със **Заповед № 754/ 31.03.1994 г. от Кмета на Община Пазарджик.** По описа на **Акт № 972/ 28.01.2005 г. за публична общинска собственост на Кмета на Община Пазарджик** имотът е определен като масивна сграда с различна етажност, **построена през 1962 г**., заобиколена с бетонна ограда и мрежа – ***в момента мрежата е в много лошо състояние***.

В сградата има киносалон със сцена. Разполага с библиотека с малка читалня - на втория етаж, и стая за кръжоци – административна стая на секретаря и място за провеждане заседания на настоятелството на първия етаж, две стаи за гримьорни и тоалетна. **След частичен ремонт с общински средства от пролетта на 2017 г. читалището има подновен покрив и подменени улуци. Отводнението на покрива е беше подобрено.**

**Но през есенно-зимния период окачения таван над сцената в салона падна, заради вероятни размествания на керемидите по покрива. Грозната фасада на сградата с ерозирала мазилка продължава да се руши. Салонът е със стара дървена прогнила дограма, която не може да се затваря** и при силен вятър и дъжд помещението се мокри. **Сцената е неизползваема, т.к. не се укрепиха фазерните платна в долната част, издути и провиснали от влагата. Така на практика салонът е неизползваем. Гримьорните към сцената**, които са прилежащи пристройки към основната сграда с отделен покрив, **предвидени за събаряне в ремонта от 2017 г., поет от общината, са с провиснали скатове, с изгнили конструктивни елементи. Каратаванът им е пропаднал, керемидите разместени и се вижда гредоредът.** Наливат се с вода при дъжд и сняг, които наводняват чак избеното помещение, където е и приспособената тоалетна. **Тези пристройки са грозящи от самострутване, таванът и гредите му непрекъснато падат. Другата допълнителна пристройката с тоалетната се е отцепила от основната сграда с фуги 4-5 см. Всички зидове на санитарния възел са ерозирали. Образували са се пукнатини в зидовете, обшивката от фаянсови плочки се е срутила, а мазилката по тавана напълно липсва.** За работещите в читалището всяко ползване на тоалетната е с риск от злополука.

Инцидент през януари месец с падане на огромна греда от покрива на пристройките, откърти чешмата, която е в помещението и започна да се налива избеното помещение с вода. Звъняхме на спешен телефон 212, откъдето обещаха да дойдат екипи на Пожарната, но никой не се отзова. Поправихме откъртената чешма, за да спрем теча с помощта на доброволец от квартала.

През лятото имах разговор със секретаря на Община Пазарджик г-н Румен Кожухаров с обещание да се задвижат служителите в общината, от които зависи ремонта, но така и не получих никакъв отговор.

И през 2021 г. се обърнахме към институциите за спешен ремонт на читалището с две писмени искания към кмета на Община Пазарджик – вх. № 25-00-3/19.01.2021 г. и вх. № 25-00-60/22.10.2021. Отзоваване на нуждите ни няма.

**1.СИЛНИ СТРАНИ НА ЧИТАЛИЩЕТО КАТО ОРГАНИЗАЦИЯ:**

* културен институт в квартал „Изток“, призван да повдигне културните, образователните и социални потребности на ромската общност;
* общодостъпен за всички;
* дейности с възможност за участие и с възможност за въвеждане на нови дейности;
* място за безплатен достъп до интернет услуги, библиотечни услуги; индивидуална помощ за хора в неравностойно положение и неграмотни чрез информиране и консултиране, безплатна административна, трудово-правна, социално-осигурителна  и правна помощ, попълване на документи.

**2. СЛАБИ СТРАНИ:**

***Проблеми и слабости, породени от външната среда:***

* миграцията на младото поколение и подрастващите към чужбина;
* застаряване на населението и липсата на млади хора;
* незаинтересованост на бизнеса и институциите за работа и подпомагане на ромската общност

***Вътрешни проблеми и слабости:***

* Ограничен финансов ресурс - невъзможност да се разгърне широка, качествена дейност (липса средства за наемане ръководители на групи, специалисти, за закупуване на сценични облекла за развиване на самодейност и др.)
* Неизползваемият салон и сцена не позволяват организиране на тържества и културни мероприятия.

**III . ОСНОВНИ ДЕЙНОСТИ:**

1. **ПОДДЪРЖАНЕ НА ОБЩЕСТВЕНА БИБЛИОТЕКА:**

Читалището поддържа общодостъпна обществена библиотека с присъщите и библиотечно – информационни дейности, **вписана в публичния регистър на Министерството на културата за обществените библиотеки № 224/2016-07-11.** Създава условия за публичен достъп до глобалното информационно общество и информационните технологии чрез интернет-комуникация и компютърни услуги.

**В съответствие с новите здравни ситуации библиотеката в разрешените периоди на работа през 2021 г. от здравния министър работи с Правилник, съобразен с методическите указания и препоръки за обществените библиотеки, с новите хигиенични, дезинфекционни и превантивни условия за защита на служителите, читателите и книгите, а от 1 декември 2021 на основание заповед на министъра на здравеопазването РД-01-973/26.11.2021 г. библиотекарят и ползвателите на библиотечни услуги са със зелен сертификат.**

Библиотечният фонд през 2021 г. е 7626 тома книги. Обновен фонд 57 новопостъпили библиотечни единици. Общ брой читатели – 242, от които до 14 г. – 156, над 14 г. - 86. Предпочитана литература – детска, ученическа, художествена литература,

**2. КРЪЖОЦИ, КЛУБОВЕ - три детски кръжока “Слово”, “Палитра”, “Екология”, обединени в Детски творчески клуб “Дъга”**

**Детски творчески клуб „Дъга“** работи през 2021 г. с около 20 деца, етнически роми, до 14 години. Обхванати са в три кръжока: “Палитра“ - изобразително и приложно изкуство – 10 деца, “Слово” – 4 деца, “Екология” – 6 деца. Ръководители на кръжоците са секретарят и библиотекарят на читалището на доброволен принцип.

**Кръжок “Художествено слово“** реализира у децата умения за възприемане и осмисляне на художествени текстове и разкриване на емоционалното им внушение; усъвършенстване на правоговорна култура, развитие на комуникативни умения, на читателските им интереси, на творчески способности. Възпитателното въздействие е насочено към приобщаване към общочовешки ценности, формиране съзнание на толерантност към културната различност, изграждане самосъзнание на национална идентичност.

Постоянните кръжочни занимания по рисуване и приложни изкуства **кръжок “Палитра”**  с ръководител Зорница Баракова се включиха 10 деца от І до V клас. Техни рисунки и апликации, подредени в изложби, се разглеждат с интерес от посетителите на читалището и привличаха нови деца в кръжочната ни дейност.  Кръжокът по изобразително изкуство е с цел обучение по изкуство, така и за алтернативно арт-осмисляне на свободното време на децата.

**Кръжок “Екология”**, ръководен от Зорница Баракова, е насочен придобиване на знания и умения чрез кръжочна дейност по екология,  насочена към опазване на читалищното пространство и на околната среда, поддържане на градината на читалището с цветя, дървета и храсти - засаждане на цветя, окопаване на дървета, компостиране, формиране на умения и нагласи за разделно събиране на отпадъците и естетическо оформяне на средата, в която децата живеят и  работят, ежедневно почистване на работното място, тематични уроци за чист въздух, вода, почви.

**3. ЗНАЧИМИ СЪБИТИЯ НА ЧИТАЛИЩНИТЕ ФОРМИ:**

**Здравната ситуация намали събитията на живо и културно-масовата дейност.**

**3.1.Благотворителна акция „Рождественско дете“**, проведенa на 6 януари 2021 г. – Бъдната вечер, в която очакваме Рождество Христово по стар стил - съвместна традиционна проява на читалище „Пробуда“ – Пазарджик, Основно училище „Св. св. Кирил и Методий“ – Пазарджик и Евангелска баптистка църква – Пазарджик

Дългогодишна е традицията децата, включени в кръжоците на читалището - по изобразително изкуство, екология, художествено слово, да получават подаръци за Рождество Христово от пастор Спас от Евангелската баптистка църква в квартал „Изток“ – Пазарджик. Подаръчните кутии пристигат от християнски семейства от далечна Германия за радост на нашите деца от ромската етническа общност в града ни. От кутиите изскачат плюшени играчки, шапки, ръкавички, лакомства, цветни моливи, боички, тефтери, козметика. Тази година за първи път, заради доброто партньорство по проект „Обичам те, мой роден край“с учениците на Основно училище „Св.св. Кирил и Методий“ – Пазарджик, кутиите с подаръци отидоха при второкласниците на г-жа Пешева и г-жа Сиракова. Здравната обстановка в страната не позволи благотворителната акция да се състои за Рождественските празници, но пък се проведе веднага след връщането на малчуганите в класните стаи след Нова година. Да е здрава, мирна и благодатна Новата 2021 година за децата на България, за децата по света и за всички човеци, у които трепка християнско сърце, пълно с любов и милосърдие!

<https://www.facebook.com/media/set/?vanity=Chitaliste.Probuda.Pazardzik&set=a.1283857791999742>

\*\*\*

**3.2**.Вълнуващи всяко българско сърце слова от постановката "Великденско вино" на Константин Илиев поставиха началото на **конкурс-рецитала, посветен на на 148-годишнина от гибелта на Апостола,** организиран от Общински комитет "Левски" - Пазарджик, от Нарoдно читалище "Пробуда" - Пазарджик, от Средно училище "Димитър Гачев" – Пазарджик

**3.2.1.„Пазарджишка Марица“**

**„Пазарджишко момче спечели първо място в конкурс-рецитал за Левски“** 18.02.2021 | 16:14 [Екип Марица](https://www.marica.bg/ekip/98)  
*- Василе, Игнатие, Дяконе, защо та създаде Господ Бог и защо мене създаде?*  
*Има едно място край София, нарича се Голгота. ... Има едно място край Йерусалим, нарича се Голгота, което се тълкува Лобно място. Тамо го разпнаха...*  
*- Де му е гробът? Де са го заровили? Никой не знае...*  
*- Що е сторил, та го търсят из цялата Империя?*  
*- Аз съм тръгнал да проповядвам, щото ми е жал за народа. И взема чашата и възблагодари и даде им я и рече:*  
*- Пийте от нея всички, щото тя е моята кръв на Новия завет, която се излива за мнозина, за прощение на греховете.*

Тези вълнуващи всяко българско сърце слова от постановката "Великденско вино" на Константин Илиев поставиха началото на конкурс-рецитала, посветен на на 148-годишнина от гибелта на Апостола, организиран от Общински комитет "Левски" - Пазарджик, от Нарoдно читалище "Пробуда" - Пазарджик, от Средно училище "Димитър Гачев" - Пазарджик.

Културното събитие се проведе при спазване на здравните изисквания. Конкурс-рециталът течеше две седмици чрез видео клипове на рецитаторите, които жури изслуша и класира. Учениците, подготвени от своите класни ръководители, индивидуално и групово декламираха с грейнали очи стихове за Левски пред жури: г-жа Цветанка Иванова - председател на Общински комитет "Левски", г-жа Гинче Караминова - заместник-директор на СУ "Димитър Гачев" и г-н Валери Стоянов - директор на СУ "Димитър Гачев".

Децата репетираха усърдно и се подготвяха за днешния конкурс като участваха със своите видео клипове за рецитала. Малчуганите от II, III, IV клас представиха крилати фрази на Апостола, оформиха в слово синеокия борец за свобода и правда, рецитираха стихове на съвременни български поети за Левски.

**"*И пак е 18 февруари.***

***С цветя в ръцете, чинно коленичим.***

***Изплакала очите си - България,***

***все още чака своя син обичан*."** - развълнувано мълвяха Кадер, Джейда, Иван от VI "б" клас стиховете на Александър Калчев.

Кулминация в рецитала бе изпълнението на Георги Павлов, също от VI "б" клас, който спечели призовото първо място и награда ръчен часовник. Грамоти, индивидуални и групови награди за отлично представяне в рецитала получиха участниците - книги "Моята първа среща с Левски", "Апостолът в премеждие", боички и четки, а футболна топка, оцветена с националното знаме, получи за груповото участие IV "а" клас.

Стихотворението "Обесването на Васил Левски" на Христо Ботев - символ на тъгите на България по загубата на свидния син бе произнесено с дълбоко чувство на съпреживяване от младия талант на фона на песента - молитва "Отче наш" на ансамбъла "Музикална лаборатория за човека" на Маестро Йордан Камджалов. С тази музика и с това пробождащо слово - най-прекият път към безсмъртието - Апостола на българската свобода оживя в сърцата ни, за да ни прикове отново с онова неговото, изтръгнато от дълбините на душата: - Народе????

Линк към изпълнението на Георги Павлов, 12-годишен, спечели I-во място в конкурс-рецитала:   
<https://www.facebook.com/zornitsabarakova/videos/4262547760430682>

<https://www.marica.bg/region/pazardjik/pazardjishko-momche-specheli-parvo-mqsto-v-konkurs-recital-za-levski?fbclid=IwAR022kXroWsRiO_3f0Z5eZqjxyovUyI6XE-zTNUZ1CYIfL8TmA_2CbsOqq8>

**3.2.2 „Знаме“**  
**„Георги спечели първо място и ръчен часовник в рецитал за Левски“** 19 февруари 2021 <https://www.zname.info/news/16137385904750/georgi-specheli-parvo-myasto-i-rachen-chasovnik-v-retsital-za-levski?fbclid=IwAR0MHBWaA8RqXefrxGY0-GFQ64Bj43DE_7lIUVPxS7cqGykvaFVFKcs46_c>

\*\*\*

**3.3. В Деня на лятното слънцестоене** второкласниците на ОУ "Кирил и Методий" - Пазарджик дни преди да напуснат класните стаи за лятната ваканция гостуваха в народно читалище "Пробуда" с **творческа изява** да поздравят слънцето и лятото.

**3.3.1„па медия“**

[**ВТОРОКЛАСНИЦИ ПОСРЕЩНАХА ЛЯТНОТО СЛЪНЦЕСТОЕНЕ С ТВОРЧЕСКИ ИЗЯВИ В ЧИТАЛИЩЕ „ПРОБУДА”**](https://pa-media.net/news.php?extend.679)понеделник 21 юни 2021

***"Добре дошло, Ти наше Лято, във Светлина облято!"***

***Леля Ани***

Здравей, Лято! В Деня на Лятното слънцестоене, когато цялата Природа налива сокове и всичко зрее, когато птиците пеят слънчеви песни от зори до залез, когато човекът е радостен, просто защото дните са дълги, пълни със светлина и радост второкласниците на Основно училище "Кирил и Методий" - Пазарджик дни преди да напуснат класните стаи за лятната ваканция гостуваха в Читалище "Пробуда" - Пазарджик с творческа изява да поздравим слънцето и лятото.

Малчуганите от II "а" клас на г-жа Емилия Сиракова, с които работим съвместно от две години в часовете по изобразително изкуство, декламираха чудното стихче на детската авторка Леля Ани:

*"Слънчево момиче,*

*слънчево момчето,*

*на Земята носят*

*Слънцето в ръце";*

пяха песничката с магични думи:

*"Мога да постигна, що желая –*

*в живота всичко се постига."*

и натвориха чудно красиви хартиени слънца.

Детските умове направляваха ръчичките в упражняване на сръчност като сгъваха, очертаваха по шаблони кръгове, рязаха елементите на слънцето, лепиха. Всички тези дейности с цветни листа създават настроение, радост и усмивки в детските сърца. Накрая направихме голямо табло, което да поставим в коридорите на училището, за да е радостно и весело на всички ученици.

Децата получиха книжки с любими приказки - "Майчина сълза" и "Житената питка" на Ангел Каралийчев, "Хензел и Гретел" и "Бременските музиканти", "Храбрият шивач" на Братя Грим, "Рибарят и златната рибка" на Александър Сергеевич Пушкин.

Лято е! Доволни сме, че завършва още една учебна година, в която пораснахме, станахме по-умни, по-можещи и по-знаещи.

Напред към игрите!

Ваканция, здравей, здравей!

[**https://pa-media.net/news.php?extend.679&fbclid=IwAR00NqrMLQ218m\_6vND7rrIk0bHevKnAoUCYM6z8WSY0qDvOrUkb5GGaciM**](https://pa-media.net/news.php?extend.679&fbclid=IwAR00NqrMLQ218m_6vND7rrIk0bHevKnAoUCYM6z8WSY0qDvOrUkb5GGaciM)

**3.3.2 „Пазарджишка Марица“**

**Деца представиха творчеството си на прага на лятната ваканция** 21.06.2021 | 13:25[Екип Марица](https://www.marica.bg/ekip/98)

[**https://www.marica.bg/region/pazardjik/deca-predstaviha-tvorchestvoto-si-na-praga-na-lqtnata vakanciq?fbclid=IwAR0yK7xstdjXUUrxdDy5OXLIsGybHTyrhhMBrb33YDtEHX\_KB9oYw\_7afcE**](https://www.marica.bg/region/pazardjik/deca-predstaviha-tvorchestvoto-si-na-praga-na-lqtnata%20vakanciq?fbclid=IwAR0yK7xstdjXUUrxdDy5OXLIsGybHTyrhhMBrb33YDtEHX_KB9oYw_7afcE)

**3.3.3„Знаме“**

**Второкласници от ОУ ”Кирил и Методий” поздравиха слънцето и лятото,** 21 юни 2021

[**https://zname.info/news/16242847111470/-vtoroklasnitsi-ot-ou-kiril-i-metodiy-pozdraviha-slantseto-i-lyatoto?fbclid=IwAR1E3Xp0L\_DD5ukyomPU0mWmsVvznHxaJ97bjCmJQcu3dVTZzHNVIH3q3\_8**](https://zname.info/news/16242847111470/-vtoroklasnitsi-ot-ou-kiril-i-metodiy-pozdraviha-slantseto-i-lyatoto?fbclid=IwAR1E3Xp0L_DD5ukyomPU0mWmsVvznHxaJ97bjCmJQcu3dVTZzHNVIH3q3_8)

**\*\*\***

**3.4. В навечерието на Еньовден** в двора на една от къщите, пазещи възрожденския дух - тази на Константин Величков, бяха **пресъздадени магичните ритуали, свързани с празника**. Клубът на учителите пенсионери в Пазарджик, Къща-музей "Константин Величков" - Пазарджик и Читалище "Пробуда" - Пазарджик заедно на Празника на Слънцето.

**3.4.1 „Знаме“**

**Празник на Слънцето във Величковата къща честваха Клубът на учителите пенсионери и читалище ”Пробуда”,** 23 юни 2021

В китния двор с чемшири на Родовия Величков дом в Стар Пазарджик под сянката на лозницата и старата круша, озарените от светлината, радостни души

празнуваха Деня на Лятното слънцестоене, запазен в българската митология и като Еньовден.

На този ден – най-светлия и дългия в годината за нас донася Слънцето от силата на зрелите жита, от соковете плодни на земята, от сладостния мирис на опечения хляб, заквасен с магията на бели български поля. Струи любов във вените на Лятото, искри затрепват в очите на мъжа, рисува златното на изгрева къдрици светлина в косите на жената, а детското сърце е пълно с радост, че пак е Лято, че пак игрите идват и пак душите ни са лекокрили-волни.

"Среди Лето" е най-магичният ден в годината - откри празника Цветанка Иванова, председател на Клуба на учителите пенсионери. Слънцето трепти и се къпе в радост. Видяхте ли го Слънцето днес? - закачливо се обърна към дошлите да свият лековита китка от росни цветя, брани на ранина в най-силният и най-дълъг ден от годината - Лятното слънцестоене.

Вещата орисница продължи омайния си разказ за билките, за Еньовден - Денят, който старите българи почитат Бога Слънце Райко (Райчо), препращащи ни към египетски Бог Слънце Ра. Няма древна митология в света, която да не слави Слънцето. Светлина е Животът.

Мария Йорданова, уредник отдел "Етнография" към Регионален исторически музей - Пазарджик, която бе своеобразен домакин на събитието, зави на здрава черничева пръчка китките с лечебно биле, за да минем ритуално под нея за здраве. Както повелява традицията лечебната арка трябва да се държи от здрави и млади мъже. Най-малкият участник в празника - 5-годишният Алекс заедно с младия и здрав мъж със символичното име Бойко, също уредник в РИМ, хванаха арката с дъхтящ риган, кантарион, вратига, орехова шума, лозова пръчка, липа, маточина, лайка, за да се проврат за здраве всички, присъстващи на празника.

На всеки български празник присъства обредния хляб, пита, баница. При отчупване на залъка хляб, си напомнихме ритуала – когато берем билки да носим в себе си залче хляб, за да си „откупим“ билето, да го оставим на земята с благодарност. Всеки отнесе вкъщи лична китка, която да пази дома, а от лечебната ѝ сила да се възползваме насред зиме със запарен чай за здраве.

Почитайки Слънцето, ние се прекланяме пред чудото, наречено Живот. Да бъдем като Слънцето – животворящи, изпълнение с енергия, единствени и неповторими, щедро даващи от благата си, творчески вдъхновени, изпълнение със светла надежда и любов.

<https://www.zname.info/news/16244442459603/praznik-na-slantseto-vav-velichkovata-kashta-chestvaha-klubat-na-uchitelite-pensioneri-i-chitalishte-probuda?fbclid=IwAR1ADtxXSiSUsGPmP2d10HHBI8sABLlmEEf4dG88HQmgILcveNbm9NztT-E>

**3.4.2„па медия“**

## [**В НАВЕЧЕРИЕТО НА ЕНЬОВДЕН – ПРАЗНИК НА СЛЪНЦЕТО**](https://pa-media.net/news.php?extend.691)**, сряда 23 юни 2021 - 14:05:34**

<https://pa-media.net/news.php?extend.691&fbclid=IwAR00NqrMLQ218m_6vND7rrIk0bHevKnAoUCYM6z8WSY0qDvOrUkb5GGaciM>  
\*\*\*   
**3.5. „Знаме“,** 21 дек 2021

# **Новото Слънце се ражда днес – Честито Зимно Слънцестоене**

321 дек 2021

Добрата традиция да празнуваме заедно събра читалище и училище в класната стая. Читалище „Пробуда“ – Пазарджик и Средно училище „Димитър Гачев“ – Пазарджик днес, 21 декември, навръх Зимното слънцестоене, в което се ражда Новото Слънце, организираха конкурс и тържество.

  Горе в Небесата чак

вред камбаните се чуват.

  Бъдни вечер!

  Празник! Сняг!

  И децата се вълнуват.

  Рождество Христово пак

  християните празнуват.

Звънките детски гласчета на Ангелинка, Васка, Виктория, Габриела рецитират омайни стихчета за идещия светъл празник – Рождество Христово. Класната г-жа Чайкова беше подготвила с учениците си коледна програма. Във вчерашния ден децата с помощта на г-жа Куртакова изработиха цветни картички, светещи като новото коледно слънце. Картичките надписаха за своите преподаватели и специално за директора г-н Стоянов, с чиято подкрепа се осъществи празника ни.  Най-оригиналните коледно-новогодишни картички бяха отличени с грамоти.

Учениците от III „а“ и  III „б“ класове получиха подаръчни кутии чрез читалището, пълни с лакомства, шапки, шалове, ръкавички, цветни моливи, боички, тефтери, играчки, изпратени от далечна Германия в акцията „Рождественско дете“ по линията на християнската евангелска църква.

Нетърпеливите детски ръчички бързаха да разкъсат опакованите кутии, вадеха плюшени играчки, балони, бонбони, шоколади. Радост бликаше от малките им сърчица и греещи очи гледаха с благодарност. Да подариш на децата усмивка е най-голямото рождественско чудо!

Да бъдем щедри към децата с даровете на сърцето си, с обич и топлота, с нежност и чисти чувства!

Да забъднуваме с мисли за здраве, благодат, любов и изобилие и отворим душите си, за да се роди Христос в нас!

**Честито Ново Слънце! Честито Рождество Христово!**

<https://www.zname.info/news/16400995906739/novoto-slantse-se-razhda-dnes-chestito-zimno-slantsestoene?fbclid=IwAR3PtZpF4BugkKttN1aVdLeNjvcdcfCht8_9DyohfBx89YCbegZqOUpoHJM#.YcHvOgpLhqY.facebook>

**4. ДРУГИ - Клуб “Социален диалог”** през 2021 г**. 12 души** получиха индивидуална помощ чрез спомагателна мрежа за хора в неравностойно положение, неграмотни, инвалиди чрез информиране и консултиране, предоставяне достъп до информация, безплатна административна, трудово-правна, социално-осигурителна  и правна помощ, попълване на документи. Клубът беше успешно подпомогнат чрез включване на интернет и в библиотеката.

**Членовете на клуба - предимно възрастно неграмотно население, етнически роми -  получиха административна помощ в писане на документи, разчитане на документи, проверка на здравни осигуровки, съдействие за написване и изпращане на кореспонденция по електронна поща и др.**

**5. Партньорство:**

Продължи няколкогодишното партньорство със Средно училище „Димитър Гачев“ – Пазарджик. През 2021 г. продължихме работата с Основно училище „Св.св.Кирил и Методий“ – Пазарджик. Традиционно от над 20 години е партньорството и с Евангелската баптистка църква в квартал „Изток“ в града ни. Отлично е партньорството с Етнографки музей и Къща-музей „Константин Величков“ към РИМ – Пазарджик, Къща-музей „Станислав Доспевски“ към ХГ “Станислав Доспевски“ - Пазарджик. Читалището е съорганизатор на Общински комитет „Левски“ и Община Пазарджик на молебена по случай годишнина от гибелта на Апостола. Продължи съвместната дейност и тази година с Клуба на учителите пенсионери – Пазарджик.

**V.  ОРГАНИЗАЦИОНЕН ОПИТ НА ЧИТАЛИЩЕТО:**

**Участие на работещите в читалището в срещи и обучения през 2021 г.:**

* Изнесен обучителен семинар на тема „Библиотечни практики – допирни точки и различия“ – 24-25 юни 2021 г. в парк хотел „Кюстендил“ в гр. Кюстендил, организиран от РБ „Никола Фурнаджиев“ – Пазарджик
* Изнесен обучителен семинар на тема „Библиотечни практики – допирни точки и различия“ – 4-5 октомври2021 г. в хотел „Аква“ в гр. Бургас, организиран от РБ „Никола Фурнаджиев“ – Пазарджик

**ИЗГОТВИЛ: ………………………..**

**/ З.БАРАКОВА, СЕКРЕТАР/**

|  |
| --- |
|  |
|  |
|  |
|  |

|  |  |  |
| --- | --- | --- |
|  |  |  |
|  |  |  |
|  |  |  |